
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 77 
                                                              din 25 martie 2021
privind modificarea unor contracte de închiriere având ca obiect terenuri amenajate pentru terase sezoniere de alimentație publică

Consiliul Local al Municipiului Sighişoara, întrunit în ședință ordinară,


               
Luând act de proiectul de hotărâre, înregistrat cu nr. 7.186/11.03.2021 şi la Consiliul Local Sighișoara cu nr. 8.058/18.03.2021, de referatul de aprobare, înregistrat cu nr. 7.188/11.03.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 60/26.03.2015 privind aprobarea închirierii unor terenuri în vederea amenajării unor terase sezoniere de alimentație publică, cu precădere cele de la art. 4;

Având în vedere prevederile Hotărârii Consiliului Local Sighișoara nr. 143/30.07.2015 privind aprobarea închirierii unui teren în vederea amenajării unei terase sezoniere de alimentație publică, cu precădere cele ale art. 1 alin. (5);

Având în vedere prevederile Hotărârii Consiliului Local Sighișoara nr. 55/30.03.2017 privind aprobarea închirierii unor terenuri în vederea amenajării unor terase sezoniere de alimentație publică, cu precădere cele de la art. 4;

Având în vedere prevederile Hotărârii Consiliului Local Sighișoara nr. 47/28.03.2019 privind aprobarea închirierii unor terenuri în vederea amenajării unor terase sezoniere de alimentație publică, cu precădere cele de la art. 4;

Având în vedere că, în principiu, la art. 4, respectiv la art. 1 alin. (5) din Hotărârile Consiliului Local Sighișoara antemenționate, se stipulează că: ,,dacă societățile comerciale sau întreprinderile individuale la momentul încheierii contractului de închiriere, așa cum a fost stabilit prin actuala hotărâre a consiliului local, solicită încheierea contractului de închiriere pe o perioadă mai mare decât cea aprobată, contractul de închiriere se încheie pentru perioada solicitată, care nu poate fi mai mare de 5 ani.”;

Având în vedere societățile comerciale, care la această dată, au încheiate cu Municipiul Sighișoara, contracte de închiriere care au ca obiect teren amenajat pentru terasă sezonieră de alimentație publică, pentru o perioadă de 5 ani, cu posibilități de prelungire, dacă terasele nu sunt ridicate, respectiv terenul este în continuare folosit cu destinația dată prin contract, pe toată durata unui an calendaristic;

Având în vedere cele de mai sus, se impune modificarea capitolului II – OBIECTUL CONTRACTULUI din contractele de închiriere respective, în sensul modificării denumirii de terasă sezonieră, cu terasă de alimentație publică, astfel cum este situația de fapt;

Având în vedere că, în urma modificării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 7.187/11.03.2021, prin care se propune modificarea unor contracte de închiriere având ca obiect terenuri amenajate pentru terase sezoniere de alimentație publică;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă, începând cu data de 01.04.2021, modificarea capitolului II – OBIECTUL CONTRACTULUI din contractele de închiriere, încheiate între Municipiul Sighișoara și societățile comerciale care au în folosință terenuri pe care au fost amenajate terase sezoniere de alimentație publică, pe toată durata unui an calendaristic, în sensul că se modifică denumirea de terasă sezonieră de alimentație publică, cu terasă de alimentație publică.

(2) Modificarea contractelor de închiriere, astfel cum au fost modificate și completate prin acte adiționale, se va face prin act adiţional.

(3) Restul clauzelor contractuale din contractele de închiriere respective, îşi menţin valabilitatea între Municipiul Sighişoara şi societățile comerciale, titulare de contract.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  6 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic.
16 ex.

B.A. 
